Den store valguge! | medieskolenjuno.dk
Den store valguge!
Ugen har budt på lidt af hvert for vores vedkommende. Vi startede med en evaluering af vores fantastiske FIFA-turnering, som blev afholdt for anden gang på Sundby Væksthus. Alle var enige om at det var en stor succes og det kommer vi helt sikkert til at gentage. Den røde blok (i denne sammenhæng: Rød gruppe) var deusden på optagelse på Kraftværket i forbindelse med deres forberedelser til gadefest og fernisering d. 14. juni.
Fælles for alle så stod den også på tur til Årets Pressefoto og det var en rigtig stor oplevelse. Alle var indelt i grupper udfra interesse og der blev fokuseret primært på årets nyhedsbillede, sportsbillede og reportage. I dag fredag har der været fremlæggelser af gruppernes præsentation af de forskellige projekter.
Derudover har det store folketingsvalg også fyldt i hverdagen hos Junos smukke og dejlige mennesker. Der er blev debatteret og diskuteret til den helt store guldmedalje. De fleste er dog enige om at det nok var tid til udskiftning i toppen.